Store deler av Norge opplever nå rekordvarme mai-dager. Det får konsekvenser for sexlivet til alle andre enn deg.

– Vi vet at varme og sol forbedrer sexlivet til alle som har som har et sexliv, forklarer sexolog Bente Trævold.

Gjelder ikke deg

– Og i gruppen som har et sexliv, finner vi alle nordmenn bortsett fra en person, fortsetter hun, og understreker at denne ene personen er deg.

Sollys gjør nemlig at kroppen produserer serotonin, som øker kroppens evne til å nyte. Samtidig minskes nivåene av melotonin, som hindrer enkelte sexhormoner. Derfor er det ikke bare du som blir kåtere i varmen, men også personer av det motsatte kjønn som vil ønske å ligge med andre enn deg.

– Sollyset gjør deg så kåt at det kan gjøre vondt i kjønnsorganene, særlig når du skjønner at de andre har sex så snart du ikke er i nærheten.

Alle har hatt sex

Studier viser at alle som tar morgebussen med deg, har hatt sex den morgenen. Også den overvektige kvinnen med en rar vorte.

– Det vil oppleves som om alle andre har sex hele tiden, og den opplevelsen vil være helt riktig. Straks du pakker ned piknikpleddet og forlater parken begynner de å knulle, sier Trævold.

Sexfantasier

Disse månedene er også perfekt efor å leve ut sexfantasier som både andre og du har.

– Sommeren er tiden for å utforske og prøve nye ting. Absolutt alle du kjenner vil f.eks. prøve å ha sex utendørs. Og akkurat nå gjør naboene det du alltid har drømt om å gjøre.

Trævold bekrefter videre at alle andre i landet ler av deg, bak din rygg.

– Ja, de synes det patetisk at du har så sjelden sex. Og noen ler til og med av deg mens de har sex. Du har all mulig grunn til å føle deg mislykket der du sitter og svetter og stirrer på andres bare hud.